লিন কারলিন

ম্যারি লিন কারলিন (বিবাহপূর্ব রেনল্ডস; জন্ম ৩১ জানুয়ারি ১৯৩৮) হলেন একজন সাবেক মার্কিন অভিনেত্রী। লস অ্যাঞ্জেলেসে জন্মগ্রহণকারী কারলিন তার অভিষেক চলচ্চিত্র ফেসেস (১৯৬৮)-এ অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেকিং অফ (১৯৭১) চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। কারলিন ১৯৩৮ সালের ৩১শে জানুয়ারি ক্যালিফোর্নিয়া অঙ্গরাজ্যের লস অ্যাঞ্জেলেসে জন্মগ্রহণ করেন। তার জন্মনাম ম্যারি লিন রেনল্ডস তার মাতা সমাজকর্মী ম্যুরিয়েল এলিজাবেথ (বিবাহপূর্ব অ্যান্সলি, ১৯০৯-১৯৯৩) এবং পিতা লরেন্স "ল্যারি" রেনল্ডস। তার পিতা হলিউডের একজন ব্যবসায় প্রতিনিধি ছিলেন এবং মাতা বেতারে কাজ করতেন। কারলিন লাগুনা বিচে বেড়ে ওঠেন। কারলিনের অভিনীত প্রথম চলচ্চিত্র জন ক্যাসাভেটিজের ফেসেস (১৯৬৮)। এই চলচ্চিত্রে অভিনেতা জন মার্লির চরিত্রের স্ত্রী মারিয়া চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি একাডেমি পুরস্কারের মনোনীত প্রথম অপেশাদার ব্যক্তি। এরপর তিনি টিক, টিক, টিক (১৯৭০) চলচ্চিত্রে জর্জ কেনেডির স্ত্রী চরিত্রে অভিনয় করেন। পরের বছর তিনি মিলশ ফরমানের টেকিং অফ (১৯৭১) চলচ্চিত্রে বাক হেনরি স্ত্রী চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। একই বছর তিনি ব্লেক এডওয়ার্ডসের পশ্চিমা ঘরানার ওয়াইল্ড রোভার্স চলচ্চিত্রে অভিনয় করেন। ১৯৭২ সালে তিনি পুনরায় জন মার্লির স্ত্রী চরিত্রে বব ক্লার্কের ভিয়েতনাম যুগীয় লোমহর্ষক চলচ্চিত্র ডেথড্রিম চলচ্চিত্রে কাজ করেন। পরবর্তীকালে তার অভিনীত চলচ্চিত্রগুলো হল ব্রিটিশ নাট্যধর্মী ব্যাক্সটার! (১৯৭৩), হাস্যরসাত্মক পোস্টকার্ডস (১৯৭৯), এবং লোমহর্ষক সুপারস্টিশন (১৯৮২)। কারলিন ১৯৫৮ সালে পিটার হলের সাথে বিবাহবন্ধনে আবদ্ধ হন। ১৯৬০ সালে তাদের বিবাহবিচ্ছেদ ঘটে। ১৯৬৩ সালে তিনি এডওয়ার্ড কারলিনকে বিয়ে করেন। তাদের দুই সন্তান ছিল। তার বড় ছেলে ড্যান কারলিন একজন পডক্যাস্টার ও সাংবাদিক। ১৯৭৪ সালে এই দম্পতির বিবাহবিচ্ছেদ ঘটে। ১৯৮৩ সালে তিনি জন উলফের সাথে বিবাহবন্ধনে আবদ্ধ হন। ১৯৯৯ সালে উলফ মারা যান। "Muriel Ansley Reynolds, 86, Community Volunteer, Dies"। লস অ্যাঞ্জেলেস টাইমস (ইংরেজি ভাষায়)। ৩০ জানুয়ারি ১৯৯৩। সংগ্রহের তারিখ ৩১ জুলাই ২০২০।  ক্লেইনার, ডিক (জুলাই ৫, ১৯৬৯)। "Lynn Carlin Nervous In Second Film Role"। কাম্বারল্যান্ড ইভনিং টাইমস। কাম্বারল্যান্ড, ম্যারিল্যান্ড। Newspaper Enterprise। পৃষ্ঠা ৯। সংগ্রহের তারিখ ৩১ জুলাই ২০২০ – নিউজপেপারস.কম-এর মাধ্যমে।  "Lynn Carlin interviewed by Claire Clouzot | Pacifica Radio Archives"। www.pacificaradioarchives.org (ইংরেজি ভাষায়)। সংগ্রহের তারিখ ৯ ডিসেম্বর ২০২০।  হারফোর্ড, মার্গারেট (এপ্রিল ৮, ১৯৬৯)। "Lynn Carlin: Memo Taker May Take Home an Oscar"। লস অ্য্যাঞ্জেলেস টাইমস। লস অ্যাঞ্জেলেস, ক্যালিফোর্নিয়া। পৃষ্ঠা Part IV - 1। সংগ্রহের তারিখ ৯ ডিসেম্বর ২০২০ – নিউজপেপার্স.কম-এর মাধ্যমে।  হার্ট, বেঞ্জামিন (১২ নভেম্বর ২০১৫)। "America's Best History Teacher Doesn't Work At A School"। হাফপোস্ট (ইংরেজি ভাষায়)। সংগ্রহের তারিখ ৯ ডিসেম্বর ২০২০।  "Political podcaster Dan Carlin has an unusual spin on rage"। লস অ্যাঞ্জেলেস টাইমস (ইংরেজি ভাষায়)। ১৫ জুলাই ২০১৬। সংগ্রহের তারিখ ৯ ডিসেম্বর ২০২০।  "The 41st Academy Awards (1969) Nominees and Winners"। অস্কার (ইংরেজি ভাষায়)। সংগ্রহের তারিখ ৩১ জুলাই ২০২০।  "Film in 1972 - BAFTA Awards"। বাফটা (ইংরেজি ভাষায়)। সংগ্রহের তারিখ ৩১ জুলাই ২০২০।  ইন্টারনেট মুভি ডেটাবেজে লিন কারলিন  (ইংরেজি) রটেন টম্যাটোসে লিন কারলিন (ইংরেজি)